لاہور( سٹاف رپورٹر)پنجاب یونیورسٹی اکیڈیمک کونسل نے رواں سال سے ایم بی بی ایس اور بی ڈی ایس کے میڈیکل پروگرامز شروع کرنے کی منظوری دے دی۔ اس سلسلے میں اکیڈیمک کونسل کا اجلاس وائس چانسلر ڈاکٹر ظفر معین ناصر کی زیر صدارت اجلاس میں ہائر ایجوکیشن کمیشن لیول چھ، سات اور آٹھ جبکہ پاکستان میڈیکل اینڈ ڈینٹل کونسل لیول ایک، دو، تین اور چار کے پروگرامز کی منظوری دی گئی۔ یہ پروگرام پنجاب یونیورسٹی کی فیکلٹی آف ہیلتھ سائنسزکے تحت شروع کئے جائیں گے۔ ڈاکٹر ظفر معین ناصر نے کہا کہ پنجاب یونیورسٹی انتظامیہ سٹیٹ آف دی آرٹ میڈیکل کالج اور ہسپتال قائم کرے گی۔